Komission asetus (EY) N:o 323/2004, annettu 25 päivänä helmikuuta 2004, asetuksen (ETY) N:o 1686/72 mukauttamisesta Kyproksen, Latvian, Liettuan, Maltan, Puolan, Slovakian, Slovenian, Tšekin, Unkarin ja Viron Euroopan unioniin liittymisen vuoksi



Virallinen lehti nro L 058 , 26/02/2004 s. 0014 - 0015



Komission asetus (EY) N:o 323/2004, annettu 25 päivänä helmikuuta 2004, asetuksen (ETY) N:o 1686/72 mukauttamisesta Kyproksen, Latvian, Liettuan, Maltan, Puolan, Slovakian, Slovenian, Tsekin, Unkarin ja Viron Euroopan unioniin liittymisen vuoksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Kyproksen, Latvian, Liettuan, Maltan, Puolan, Slovakian, Slovenian, Tsekin, Unkarin ja Viron liittymissopimuksen ja erityisesti sen 2 artiklan 3 kohdan, ottaa huomioon Kyproksen, Latvian, Liettuan, Maltan, Puolan, Slovakian, Slovenian, Tsekin, Unkarin ja Viron liittymisasiakirjan ja erityisesti sen 57 artiklan 2 kohdan, sekä katsoo seuraavaa: (1) Siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71(1) 3 artiklan 4 a kohdassa vahvistetaan riisinsiemenille ja muille kuin riisinsiemenille vakautusmekanismi, jonka tarkoituksena on vahvistaa tukikelpoinen enimmäismäärä, sekä periaate, jonka mukaisesti tämä enimmäismäärä jaetaan jäsenvaltioiden kesken. (2) Siemenalan tuen tietyistä yksityiskohtaisista säännöistä 2 päivänä elokuuta 1972 annetussa komission asetuksessa (ETY) N:o 1686/72(2) vahvistetaan mainitut riisinsiementen ja muiden kuin riisinsiementen enimmäismäärät yhteisössä ja jäsenvaltioissa. (3) Ottaen huomioon Kyproksen, Latvian, Liettuan, Maltan, Puolan, Slovakian, Slovenian, Tsekin, Unkarin ja Viron liittyminen Euroopan unioniin 1 päivänä toukokuuta 2004 olisi määritettävä riisinsiementen ja muiden kuin riisinsiementen tukikelpoinen enimmäismäärä laajentuneessa yhteisössä sekä kullekin jäsenvaltiolle kuuluvat määrät. Enimmäismääriä laskettaessa otetaan huomioon jäsenvaltioiden komissiolle ilmoittamat määrät. (4) Tietyn markkinointivuoden aikana korjatut riisinsiemenet käytetään tavallisesti kylvöihin seuraavan markkinointivuoden aikana paddyriisin ja riisinsiementen tuotantoon tarkoitetuilla aloilla. Yhden hehtaarin kylvämiseen käytetty siementen määrä yhteisössä on 0,2 tonnia. Kokonaisperusalan (433123 ha + 3222 ha = 436345) kylvämiseen tarvittava enimmäismäärä on 87269 tonnia. (5) Asetus (ETY) N:o 1686/1972 olisi muutettava vastaavasti, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1686/72 seuraavasti: 1) Korvataan 3 artiklan 1 kohdan ensimmäinen alakohta seuraavasti:"Muiden kuin riisinsiementen osalta enimmäismäärä, josta tukea voidaan Euroopan yhteisössä maksaa 1 päivästä heinäkuuta 2004, on 332841 tonnia vuodessa, ja se jakautuu jäsenvaltioiden kesken seuraavasti: >TAULUKON PAIKKA>" 2) Korvataan 3 a artiklan 1 kohdan ensimmäinen alakohta seuraavasti:"Riisinsiementen osalta enimmäismäärä, josta tukea voidaan Euroopan yhteisössä maksaa 1 päivästä heinäkuuta 2004, on 87269 tonnia vuodessa. Se jaetaan tuottajajäsenvaltioiden kesken seuraavasti: >TAULUKON PAIKKA>" 2 artikla Tämä asetus tulee voimaan 1 päivänä toukokuuta 2004 edellyttäen, että Kyproksen, Latvian, Liettuan, Maltan, Puolan, Slovakian, Slovenian, Tsekin, Unkarin ja Viron liittymissopimus tulee voimaan. Sitä sovelletaan markkinointivuoden 2004/2005 loppuun. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä helmikuuta 2004. Komission puolesta Franz Fischler Komission jäsen (1) EYVL L 246, 5.11.1971, s. 1, asetus sellaisena kuin se on viimeksi muutettuna asetuksella (EY) N:o 154/2002 (EYVL L 25, 29.1.2002, s. 18). (2) EYVL L 177, 4.8.1972, s. 26, asetus sellaisena kuin se on viimeksi muutettuna asetuksella (EY) N:o 800/2002 (EYVL L 131, 16.5.2002, s. 3).